和蕭十六人名  其一
作者：孔平仲
朝代：宋

paragraphs: 贛江淹泊嗟旅滯，子夜蕭蕭復無睡。
鄉程千里斷書來，律管仲冬迎日至。
空山屈曲環高塔，與子游嬉同眺視。
日沈北陸雲冥冥，晚景丹楓照川涘。
蘭房鳳枕可自娛，桃李尋春舊遊地。
便將躍馬超然往，向人直不疑心事。
嬋娟一笑應奉留，醉倚王孫寶釵墜。
更持大白起祝君，偕老子須堅此志。